**Закон за изменение и допълнение на Закона за електронните съобщения**

(обн., ДВ, бр. 41 от 2007 г.; изм. и доп., бр. 109 от 2007 г., бр. 36, 43 и 69 от 2008 г., бр. 17, 35, 37 и 42 от 2009 г.; Решение № 3 на Конституционния съд от 2009 г. - бр. 45 от 2009 г.; изм. и доп., бр. 82, 89 и 93 от 2009 г., бр. 12, 17, 27 и 97 от 2010 г., бр. 105 от 2011 г., бр. 38, 44 и 82 от 2012 г., бр. 15, 27, 28, 52, 66 и 70 от 2013 г., бр. 11, 53, 61 и 98 от 2014 г., бр. 14 от 2015 г.; Решение № 2 на Конституционния съд от 2015 г. - бр. 23 от 2015 г.; изм. и доп., бр. 24, 29, 61 и 79 от 2015 г., бр. 50, 95, 97 и 103 от 2016 г., бр. 58, 85 и 101 от 2017 г., бр. 7, 21, 28, 77 и 94 от 2018 г., бр. 17, 47, 74, 94 и 100 от 2019 г. и бр. 28, 51, 62 и 69 от 2020 г.; Решение № 15 на Конституционния съд от 2020 г. - бр. 101 от 2020 г.; изм. и доп., бр. 105 от 2020 г., бр. 20 от 2021 г., бр. 15 и 32 от 2022 г.)

§ 1. В чл. 40, ал. 16 думите „ал. 2“ се заменят с „ал. 1“.

§ 2. В чл. 133, ал. 4 думите „Регламент (ЕС) № 531/2012 на Европейския парламент и на Съвета от 13 юни 2012 г. относно роуминга в обществени мобилни съобщителни мрежи в рамките на Съюза (ОВ, L 172/10 от 30 юни 2012 г.), наричан по-нататък „Регламент (ЕС) № 531/2012““ се заменят с „Регламент (ЕС) 2022/612 на Европейския парламент и на Съвета от 6 април 2022 г. относно роуминга в обществени мобилни съобщителни мрежи в рамките на Съюза (ОВ, L 115/1 от 13 април 2022 г.), наричан по-нататък „Регламент (ЕС) 2022/612““.

§ 3. В чл. 242б се правят следните изменения и допълнения:

1. Досегашният текст става ал. 1 и се изменя така:

„(1) Доставчиците на мобилни междуличностни съобщителни услуги с номерà предават до засегнатите крайни ползватели съобщения за предупреждение на населението за бедствие или извънредна ситуация чрез Системата BG-ALERT за разпространение на съобщения за предупреждение на населението за извънредни ситуации и бедствия.“

2. Създава се ал. 2:

„(2) Министърът на вътрешните работи, съгласувано с министъра на транспорта и съобщенията, определя с наредба реда за изграждане, поддържане, развитие и използване на системата по ал. 1.“

§ 4. В чл. 280, ал. 8 думите „ал. 6“ се заменят с „ал. 7“.

§ 5. В чл. 331 се правят следните изменения и допълнения:

1. В ал. 10 думите „чл. 16, параграф 4 от Регламент (ЕС) № 531/2012“ се заменят с „чл. 17, параграф 4 от Регламент (ЕС) 2022/612“, а думите „чл. 6в“ се заменят с „чл. 6“.

2. Създава се ал. 13:

„(13) Предприятие, предоставящо обществени електронни съобщителни мрежи и/или услуги, което не изпълни решение на комисията по чл. 220а, ал. 2 се наказва с имуществена санкция в размер от 100 000 до 1 000 000 лв.“

§ 6. В чл. 331а, ал. 1 след думите „по чл. 78, ал. 1“ се добавя „или на решение по чл. 220а, ал. 2“, а думите „чл. 16, параграф 6 от Регламент (ЕС) № 531/2012“ се заменят с „чл. 17, параграф 7 от Регламент (ЕС) 2022/612“.

§ 7. Създава се чл. 331б:

„Чл. 331б. На предприятие, предоставящо обществени електронни съобщителни мрежи и/или услуги, което наруши изискванията на Делегиран регламент (ЕС) 2021/654 на Комисията от 18 декември 2020 г. за допълнение на Директива (ЕС) 2018/1972 на Европейския парламент и на Съвета чрез определяне на единна максимална цена за терминиране на гласови повиквания в мобилни мрежи в целия Съюз и единна максимална цена за терминиране на гласови повиквания във фиксирани мрежи в целия Съюз (ОВ, L 137/1 от 22 април 2021 г.), се налага имуществена санкция в размер от 100 000 до 1 000 000 лв.“

§ 8. Член 334б, ал. 1 се изменя така:

„Чл. 334б. (1) На предприятие, предоставящо услугата роуминг чрез обществени електронни съобщителни мрежи, което наруши изисквания на Регламент (ЕС) 2022/612, се налагат имуществени санкции, както следва:

1. за нарушение на чл. 3 от регламента – в размер от 400 000 до 2 000 000 лв.;

2. за нарушения на чл. 4, параграфи 1 и 2, чл. 5 от регламента във връзка с чл. 3, 4 или 5 от Регламент за изпълнение (ЕС) 2016/2286 на Комисията от 15 декември 2016 г. за определяне на подробни правила относно прилагането на политика за справедливо ползване и относно методиката за оценяване на устойчивостта на премахването на надценките на дребно за роуминг, както и относно заявлението, което се подава от доставчика на роуминг за целите на тази оценка (ОВ, L 344/46 от 17 декември 2016 г.) и чл. 8, параграф 1 от регламента – в размер от 50 000 до 2 000 000 лв.;

3. за нарушение на чл. 8, параграфи 2 - 5 от регламента – в размер от 10 000 до 100 000 лв.

4. за нарушение на чл. 9 от регламента – в размер от 400 000 до 2 000 000 лв.;

5. за нарушение на чл. 10 от регламента – в размер от 400 000 до 2 000 000 лв.;

6. за нарушение на чл. 11 от регламента – в размер от 400 000 до 2 000 000 лв.;

7. за нарушение на чл. 12 от регламента – в размер от 400 000 до 2 000 000 лв.;

8. за нарушение на чл. 13 от регламента – в размер от 10 000 до 100 000 лв.;

9. за нарушение на чл. 14 от регламента – в размер от 10 000 до 100 000 лв.;

10. за нарушение на чл. 15 от регламента – в размер от 10 000 до 100 000 лв..“

§ 9. В § 1 от допълнителните разпоредби се създава т. 51в:

„51в. „Приемно-предавателна станция" е радиосъоръжение, ползващо хармонизиран радиочестотен спектър за предоставяне на електронни съобщителни услуги, която е част от наземна мрежа, позволяваща предоставянето на електронни съобщителни услуги.“

**Допълнителни разпоредби**

§ 10. Параграф 5, т. 1, § 6 и §8 относно чл. 331, ал. 10, чл. 331а, ал. 1 и чл. 334б, ал. 1 съдържат мерки по прилагането на Регламент (ЕС) 2022/612 на Европейския парламент и на Съвета от 6 април 2022 г. относно роуминга в обществени мобилни съобщителни мрежи в рамките на Съюза (ОВ, L 115/1 от 13 април 2022 г.).

§ 11. Параграф 5, т. 2, §6 и §7 относно чл. 331, ал. 13, чл. 331а, ал. 1 и чл. 331б съдържат мерки по прилагането на Делегиран регламент (ЕС) 2021/654 на Комисията от 18 декември 2020 г. за допълнение на Директива (ЕС) 2018/1972 на Европейския парламент и на Съвета чрез определяне на единна максимална цена за терминиране на гласови повиквания в мобилни мрежи в целия Съюз и единна максимална цена за терминиране на гласови повиквания във фиксирани мрежи в целия Съюз (ОВ, L 137/1 от 22 април 2022 г.).